Diari Oficial de la Generalitat Valenciana


Sumari del DOGV 4516, del 06-06-2003 (2003/6424)

RESOLUCIÓ de 14 de maig de 2003, de la Direcció General de l'Esport de la Conselleria de Cultura i Educació, per la qual es crea el Fitxer d'Activitats de Formació Esportiva de Període Transitori autoritzades per la Direcció General de l'Esport i dels Diplomes acreditatius de la formació superada corresponents als cursos de tècnics esportius organitzats per les federacions esportives en l'àmbit de la Comunitat Valenciana, d'acord amb el que establix la disposició transitòria primera del Reial Decret 1.913/1997, de 19 de desembre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/05/14/(1)/dof/vci/html**

### Dades del document

Número de DOGV
:   4516

Data del DOGV
:   06-06-2003

Secció del DOGV
:   I. DISPOSICIONS GENERALS

Número del document
:   2003/6424


Data del document
:   14-05-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * Conselleria Cultura i Esport
    * legislació
    * administració regional
    * dades personals
    * base de dades

RESOLUCIÓ de 14 de maig de 2003, de la Direcció General de l'Esport de la Conselleria de Cultura i Educació, per la qual es crea el Fitxer d'Activitats de Formació Esportiva de Període Transitori autoritzades per la Direcció General de l'Esport i dels Diplomes acreditatius de la formació superada corresponents als cursos de tècnics esportius organitzats per les federacions esportives en l'àmbit de la Comunitat Valenciana, d'acord amb el que establix la disposició transitòria primera del Reial Decret 1.913/1997, de 19 de desembre. [2003/X6424]
  
El Reial Decret 1.913/1997, de 19 de desembre, pel qual es configuren com a ensenyances de règim especial les conduents a l'obtenció de titulacions de tècnics esportius, aprova les directrius generals dels títols i de les corresponents ensenyances mínimes, establix el marc general de les ensenyances esportives i en la seua disposició transitòria primera determina el període transitori fins a la implantació de les noves ensenyances.
  
L'Orde de 5 de juliol de 1999, per la qual es completen els aspectes curriculars i els requisits generals de les formacions en matèria esportiva a què es referix la disposició transitòria primera del Reial Decret 1.913/1997, de 19 de desembre (BOE núm. 167, de 14 de juliol), va regular el període transitori fins al 2002. L'Orde de 16 de desembre del 2002, per la qual es regulen els aspectes curriculars, els requisits generals i els efectes de la formació en matèria esportiva a què es referix la disposició transitòria primera del Reial Decret 1.913/1997, de 19 de desembre (BOE núm. 312, de 30 de desembre), regula el període transitori des de gener del 2003. Les citades ordes establixen que les federacions esportives que vagen a organitzar cursos de tècnics i entrenadores hauran de sol·licitar l'autorització prèvia de l'òrgan competent en matèria esportiva de la comunitat autònoma on s'haja de realitzar la formació, atorgada amb l'informe preceptiu previ de l'òrgan competent en matèria educativa.
  
Així mateix, tant la disposició vint-i-una de la citada Orde de 5 de juliol de 1999 com la disposició vint-i-una de l'Orde de 16 de desembre del 2002 determinen com han d'expedir-se els diplomes acreditatius de les formacions superades i establix que en el revers del diploma figurarà, entre altres dades, la Diligència de la Comunitat Autònoma, amb les corresponents referències a les dades registrals, les firmes i el segell.
  
Des de 1999, la Direcció General de l'Esport de la Conselleria de Cultura i Educació ha estat autoritzant, per mitjà de les corresponents resolucions, la realització de cursos organitzats per les federacions esportives de la Comunitat Valenciana, resultant necessari que s'expedisca la diligència a què es referixen les ordes que regulen el període transitori, en els diplomes que acrediten que els alumnes han superat les formacions autoritzades.
  
Així mateix, i a fi de poder identificar els diplomes expedits d'acord amb les directrius marcades sobre este punt pel Consell Superior d'Esports, es fa necessària la creació d'un fitxer en què s'arrepleguen les dades de seguiment dels cursos autoritzats i el registre dels diplomes expedits.
  
Per això, fent ús de les atribucions que m'han conferit la Llei 5/1983, de Govern Valencià, i el Reglament Orgànic i Funcional de la Conselleria de Cultura i Educació, resolc:
  
Primer
  
La creació del Fitxer d'Activitats de Formació Esportiva de Període Transitori autoritzades per la Direcció General de l'Esport i dels Diplomes acreditatius de la formació superada, d'acord amb el que establix la disposició transitòria primera del Reial Decret 1.913/1997, de 19 de desembre, en l'Orde de 5 de juliol de 1999 i en l'Orde de 16 de desembre del 2002.
  
Segon
  
En el fitxer constaran les dades de càrrega lectiva, professorat i alumnes del curs autoritzat, així com altres dades del curs necessàries per al correcte seguiment de l'activitat i un codi identificador de cada un dels diplomes diligenciats. En el tractament de les dades s'atendrà al que disposa la Llei Orgànica 15/1999, de 13 de desembre, de protecció de dades de caràcter personal.
  
Tercer
  
S'establix un codi alfanumèric únic per a cada diploma diligenciat, que es configurarà amb un total de 16 dígits:
  
Els dos primers indicaran que es tracta de formacions del període transitori: PT
  
Els dos següents identificaran la Comunitat Valenciana: 16
  
Els dos següents indicaran l'any de realització del curs: 99, 01, 02,...
  
Els dos següents indicaran el nivell de la formació: N1, N2, N3.
  
Els quatre següents identificaran la federació i especialitat esportiva: AJAJ, ATAT, BCBC, ....
  
Els quatre últims indicaran el número de diploma, que serà un número correlatiu.
  
Quart
  
La present resolució entrarà en vigor l'endemà de la seua publicació en el Diari Oficial de la Generalitat Valenciana
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que ha dictat l'acte o el superior jeràrquic en el termini d'un mes, a comptar des de l'endemà de la seua publicació en el D.OGV Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú


Còpia Permalink ELI